Απόφαση του Γενικού Δικαστηρίου (δεύτερο τμήμα) της 15ης Ιουλίου 2015 — Westermann Lernspielverlag κατά ΓΕΕΑ — Diset (bambinoLÜK)
(Υπόθεση T‑333/13)
«Κοινοτικό σήμα — Διαδικασία ανακοπής — Αίτηση καταχωρίσεως εικονιστικού κοινοτικού σήματος bambinoLÜK — Προγενέστερο εικονιστικό κοινοτικό σήμα BAMBINO — Σχετικός λόγος απαραδέκτου — Κίνδυνος συγχύσεως — Άρθρο 8, παράγραφος 1, στοιχείο β΄, του κανονισμού (ΕΚ) 207/2009»
1.                     Κοινοτικό σήμα — Ορισμός και κτήση του κοινοτικού σήματος — Σχετικοί λόγοι απαραδέκτου — Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες — Κίνδυνος συγχύσεως με το προγενέστερο σήμα — Κριτήρια εκτιμήσεως (Κανονισμός 207/2009 του Συμβουλίου, άρθρο 8 § 1, στοιχείο β΄) (βλ. σκέψεις 16, 17, 43)
2.                     Κοινοτικό σήμα — Ορισμός και κτήση του κοινοτικού σήματος — Σχετικοί λόγοι απαραδέκτου — Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες — Κίνδυνος συγχύσεως με το προγενέστερο σήμα — Εικονιστικά σήματα bambinoLÜK και BAMBINO (Κανονισμός 207/2009 του Συμβουλίου, άρθρο 8 § 1, στοιχείο β΄) (βλ. σκέψεις 19, 38, 45-47)
3.                     Κοινοτικό σήμα — Ορισμός και κτήση του κοινοτικού σήματος — Σχετικοί λόγοι απαραδέκτου — Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες — Προγενέστερο σήμα συνιστάμενο σε κοινοτικό σήμα — Άρνηση καταχωρίσεως βάσει σχετικού λόγου απαραδέκτου έστω περιοριζόμενου σε τμήμα μόνον της Ένωσης (Κανονισμός 207/2009 του Συμβουλίου, άρθρα 1 § 2, 7 § 2 και 8 § 1, στοιχείο β΄) (βλ. σκέψη 44)
4.                     Κοινοτικό σήμα — Ορισμός και κτήση του κοινοτικού σήματος — Σχετικοί λόγοι απαραδέκτου — Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες — Κίνδυνος συγχύσεως με το προγενέστερο σήμα — Ασθενής διακριτικός χαρακτήρας του προγενέστερου σήματος — Επίπτωση (Κανονισμός 207/2009 του Συμβουλίου, άρθρο 8 § 1, στοιχείο β΄) (βλ. σκέψη 51)
Αντικείμενο
Προσφυγή κατά της αποφάσεως του δευτέρου τμήματος προσφυγών του ΓΕΕΑ της 3ης Απριλίου 2013 (υπόθεση R 1323/2012‑2), σχετικά με διαδικασία ανακοπής μεταξύ των Diset, SA και Westermann Lernspielverlag GmbH.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τη Westermann Lernspielverlag GmbH στα δικαστικά έξοδα.